Kommissionens beslutning

af 20. april 2004

om ændring af beslutning 2003/526/EF, så Slovakiet bliver blandt de medlemsstater, for hvilke der gælder visse foranstaltninger vedrørende sygdomsbekæmpelse med hensyn til klassisk svinepest

(meddelt under nummer K(2004) 1389)

(EØS-relevant tekst)

(2004/375/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,

under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse(1), særlig artikel 57,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(2), særlig artikel 10, stk. 4, og

ud fra følgende betragtninger:

(1) Som reaktion på klassisk svinepest i visse grænseområder i medlemsstater har Kommissionen bl.a. vedtaget beslutning 2003/526/EF(3), hvorved der blev fastsat visse supplerende foranstaltninger vedrørende sygdomsbekæmpelse med hensyn til nævnte sygdom.

(2) Forekomst af klassisk svinepest hos vildtlevende svin i visse områder af Slovakiet gør det nødvendigt med EF-foranstaltninger med hensyn til denne nye medlemsstat. Foranstaltningerne bør tage hensyn til, at de pågældende områder i Slovakiet ikke støder op til inficerede områder i andre medlemsstater.

(3) Foranstaltningerne i denne beslutning bør finde anvendelse, uden at det indebærer en tilsidesættelse af den udryddelsesplan, der skal gennemføres i det område i Slovakiet, der er inficeret med klassisk svinepest, i henhold til artikel 16 i Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(4).

(4) På baggrund af den aktuelle sygdomssituation i Slovakiet bør Slovakiet være blandt de medlemsstater, for hvilke der gælder visse foranstaltninger vedrørende sygdomsbekæmpelse med hensyn til klassisk svinepest.

(5) Beslutning 2003/526/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2003/526/EF foretages følgende ændringer:

1. Artikel 2, stk. 1, hovedet, affattes således:

"1. Tyskland, Frankrig, Luxembourg og Slovakiet (i det følgende benævnt 'de berørte medlemsstater') sørger for, at ingen svin forsendes fra de berørte medlemsstater, medmindre svinene:"

2. Artikel 6, stk. 1, hovedet, affattes således:

"1. Uanset artikel 1, stk. 1, kan Tyskland, Frankrig og Luxembourg, hvis bestemmelsesmedlemsstaten godkender det, tillade forsendelse af svin fra bedrifter i de i del I i bilaget anførte områder til andre bedrifter eller slagterier i de i del I i bilaget anførte områder i en anden medlemsstat, såfremt svinene kommer fra en bedrift, hvor:"

3. Bilaget affattes som angivet i bilaget til nærværende beslutning.

Artikel 2

Denne beslutning får virkning med forbehold af ikrafttrædelsen af traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse og da på datoen herfor.

Artikel 3

Denne beslutning er rettet til medlemsstaterne.

Udfærdiget i Bruxelles, den 20. april 2004.

På Kommissionens vegne

David Byrne

Medlem af Kommissionen

(1) EUT L 236 af 23.9.2003, s. 33.

(2) EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).

(3) EUT L 183 af 22.7.2003, s. 46. Senest ændret ved beslutning 2004/283/EF (EUT L 90, af 27.3.2004, s. 70).

(4) EFT L 316 af 1.12.2001, s. 5.

BILAG

"BILAG

DEL I

De områder i Tyskland, Frankrig og Luxembourg, der er omhandlet i artikel 2, 3, 5, 6, 7 og 8

1. Tyskland:

A. Nordrhein-Westfalen

- I Kreis Euskirchen: Gemeinde Schleiden, Dahlem, Blankenheim, Bad Münstereifel, Euskirchen, Hellenthal, Kall, Mechernich, Nettersheim og Zülpich

- I Kreis Rhein-Sieg: Gemeinde Rheinbach, Swisttal og Meckenheim

- Byen Aachen

- I Kreis Aachen: Monschau, Stollberg, Simmerath og Roetgen

- I Kreis Düren: Heimbach, Nideggen, Hürtgenwald og Langerwehe.

B. Rheinland-Pfalz:

- Kreise: Ahrweiler, Bad Dürkheim, Bernkastel-Wittlich, Bitburg-Prüm, Cochem-Zell, Daun, Donnersbergkreis og Südliche Weinstraße

- I Kreis Trier-Saarburg: området øst for floden Saar

- I Kreis Mayen-Koblenz: området vest for Rhinen

- Byerne Alzey, Landau, Kaiserslautern, Neustadt an der Weinstraße, Pirmasens, Speyer og Trier

- I byen Koblenz: området vest for Rhinen

- I Kreis Birkenfeld: Gemeinde Baumholder og Truppenübungsplatz Baumholder, Birkenfeld og Rhaunen; i Gemeinde Herrstein: Ortschaft Allenbach, Bruchweiler, Kempfeld, Langweiler, Sensweiler og Wirschweiler

- I Kreis Rhein-Hunsrück-Kreis: Gemeinde Boppard, Verbandsgemeinde Emmelshausen, Kastellaun, Kirchberg; i Gemeinde Rheinböllen: Ortschaft Benzweiler, Kisselbach, Liebshausen og Steinbach. Gemeinde Simmern og St. Goar-Oberwesel

- I Kreis Alzey-Worms: Ortschaft Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim; Gemeinde Monsheim og Alzey

- I Kreis Bad Kreuznach: Ortschaft Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Odernheim a. Glan, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Fürfeld, Tiefenthal, Neu-Bamberg og Frei-Laubersheim

- I Kreis Germersheim: Gemeinde Lingenfeld, Bellheim og Germersheim

- I Kreis Kaiserslautern: Gemeinde Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl, Bruchmühlbach-Miesau; Ortschaft Hütschenhausen, Ramstein-Miesenbach, Steinwenden og Kottweiler-Schwanden

- I Kreis Kusel: Ortschaft Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a.d. Lauter, Rothselberg, Jettenbach og Bosenbach

- I Kreis Ludwigshafen: Gemeinde Dudenhofen, Waldsee, Böhl-Iggelheim, Schifferstadt, Römerberg og Altrip

- I Kreis Südwestpfalz: Gemeinde Waldfischbach-Burgalben, Rodalben, Hauenstein, Dahner-Felsenland, Pirmasens-Land og Thaleischweiler-Fröschen; Ortschaft Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben og Knopp-Labach.

C. Saarland:

- I Kreis Merzig-Wadern: Gemeinde Mettlach, Merzig, Beckingen, Losheim, Weiskirchen og Wadern

- I Kreis Saarlouis: Gemeinde Dillingen, Bous, Ensdorf, Schwalbach, Saarwellingen, Nalbach, Lebach, Schmelz og Saarlouis

- I Kreis Sankt Wendel: Gemeinde Nonnweiler, Nohfelden og Tholey.

2. Frankrig:

- Det område af departementet Moselle, der ligger: i) nord for floden Moselle fra byen Thionville indtil grænsen til Luxembourg og ii) øst for motorvej A31 fra byen Thionville indtil grænsen til Luxembourg.

- Det område af departementerne Bas-Rhin og Moselle, der ligger vest for vej D 264 fra den tyske grænse ved Wissembourg til Soultz-sous-Forêts, nord for vej D 28 fra Soultz-sous-Forêts til Reichshoffen (området omfatter hele Reichshoffen kommune), øst for vej D 62 fra Reichshoffen til Bitche og dernæst øst for vej D 35 fra Bitche til den tyske grænse (i Ohrenthal) og syd for den tyske grænse fra Ohrenthal til Wissembourg.

3. Luxembourg: hele Luxembourgs område.

DEL II

De områder i Slovakiet, der er omhandlet i artikel 2, 3, 5, 7 og 8

Distriktet for veterinær- og fødevareadministration Trnava (der omfatter distrikterne Piestany, Hlohovec og Trnava), Levice (der omfatter distriktet Levice), Nitra (der omfatter distrikterne Nitra og Zlaté Moravce), Topolcany (der omfatter distriktet Topolcany), Nové Mesto nad Váhom (der omfatter distriktet Nové Mesto nad Váhom), Trencín (der omfatter distrikterne Trencín og Bánovce nad Bebravou), Prievidza (der omfatter distrikterne Prievidza og Partizánske), Púchov (der omfatter distrikterne Púchov og Ilava), Ziar nad Hronom (der omfatter distrikterne Ziar nad Hronom, Zarnovica og Banská Stiavnica), Zvolen (der omfatter distrikterne Zvolen og Detva) og Banská Bystrica (der omfatter distrikterne Banská Bystrica og Brezno)."